Si tama nniḍen, teqqim-d yiwet n tmeṭṭut isem-is Taqnint, imawlan-is n taddart n “Tfilkut”, tesɛa sin n warraw-is, yiwen isem-is “Ɛisa” wayeḍ isem-is “Yeḥya” terwel “Teqnint”, tewwi arraw-is ɣer tama n “At Mlikec”, anda id ɛuyren mmi-s di tejmaɛt n taddart nnan-as: “Ruḥ ɣer taddart-ik, kečč maci n taddart- nneɣ”, iṛuḥ-d weqcic ɣer yemma-s yennaas: “iniyi-d d anta id taddart-nneɣ ?. Deg wawal-nni i d-uɣalen ɣer taddart Ufella, uwwḍen-d ccaɛlen times walan-ten-id ṣḥab n “Beni Hǧeṛs”, am yal tikkelt ṛuḥen-d ad ten-ḥeqren, terwel “Teqnint” ɣer taddart-is“Tifilkut”, tules-asen ayen iḍṛan d “Beni Hǧeṛs”, ṛuḥen-d “At Tfilkut” ɣer “Beni Hǧeṛs” nnan-asen ad asen-fken talwit, deg wass-nni baɛden-asen. Imezdaɣ n taddart-nni ṛuḥen zuṛen-d ɣer yiwen n ccix yenna-asen: ”Ṛuḥet anda i tufa-m sin n wakraren tt-nnaɣen benum “Lǧamaɛ, anda tufam Tafat xedmem deg-s “Tajmaɛt”, ḍefṛen awal n “Ccix”, deg wass-nni taɛmer taddart, dɣa semman-as ɣer “ƐISA” d “YAḤYA”.(taddart n At Ɛisa u Yeḥya). Ass-a mi id teɣli talwit gar snat n tudrin tamsalt-a n “uɣyul” teqqim-d d 1 D laṣel n yisem n taddart n At Ɛisa Uyeḥya, newwi-t-id ɣer imezdaɣ n taddart.